Lav et referat af nedenstående tekst:

Tekst:
Det drejer sig om den del af vejarbejdet over jernbanen, der skulle have varet hele påsken, som allerede lørdag var færdig. Aalborg Kommune havde på forhånd advaret trafikanter om, at Vesterbro ville være spærret hele påsken for al vejtrafik, da den gamle jernbanebro skulle rives ned. Det sker ad to omgange. Nu er den første omgang slut. Næste omgang kommer til at ske i pinsen fra 3. juni og frem til 7. juni. I denne periode vil der også være sporspærring for togene. Bro på næsten 100 år Det er broen, som krydser jernbaneskinnerne på Vesterbro, der er slidt ned, og derfor skal den nu udskiftes. Broen på Vesterbro er fra 1930, og siden har bilister kunne krydse jernbaneskinnerne ved Hasserisgade. Men her små 100 år senere går den altså ikke længere. Trods regelmæssig vedligeholdelse gennem årene er broen nu i så dårlig stand, at det ikke længere er muligt at forlænge broens levetid. Derfor vil den gamle bro nu blive revet ned, og en ny bro vil blive opført. - Broen er meget slidt og har længe trængt til mere end blot en kærlig hånd. Men det har krævet et større koordineringsarbejde med Banedanmark, som ejer halvdelen af broen, og vi er derfor glade for, at det nu endelig kan lade sig gøre at udskifte broen, fortæller projektleder Kim Brun Kristensen fra By og Land i Aalborg Kommune. I samme omgang renoveres garageanlægget under vejbanerne på oversiden, og der bliver gjort klar til en fremtidig elektrificering af jernbanen. Find andre ruter Arbejdet begyndte for godt tre uger siden og varer indtil 16. september, og i hele anlægsperioden opfordrer Aalborg Kommune bilisterne til at undgå Vesterbro og i stedet finde alternative ruter. - Uanset hvad vi gør for at få trafikken til at glide optimalt, skal du som bilist væbne dig med tålmodighed og forberede dig på kø og omkørsel - og specielt i myldretiden, vil der være noget længere rejsetid på Vesterbro. Det vil derfor være en rigtig god ide at vælge andre veje som eksempelvis Kong Christians Alle eller Østre Alle. Og skal du krydse fjorden, så tag gerne Limfjordstunnelen,  siger Kim Brun Kristensen.

Referat:
Påsketrafikanterne i Aalborg midtby kan ånde lettet op to dage før tid, for det omfattende vejarbejde på Vesterbro er allerede færdig.